open-index/open-wikipedia-markdown huggingface dataset:
เส้นรอบวง

thumb|right|ดิสก์ ประกอบด้วย

ในวิชาเรขาคณิต **เส้นรอบวง** () เป็นเส้นรอบรูปของวงกลม หรือ วงรี นั่นคือ เส้นรอบวงจะเป็นความยาวส่วนโค้งของวงกลมราวกับว่ามันถูกเปิดออก และยืดออกเป็นส่วนของเส้นตรง

## รูปวงกลม
เส้นรอบวง *c* ของรูปวงกลม สามารถคำนวณได้จากเส้นผ่านศูนย์กลาง *d* โดยใช้สูตรต่อไปนี้
::c = \pi d \,\!
หรือคำนวณจากรัศมี *r* ของรูปวงกลม
::c = 2 \pi r \,\!
เมื่อ π คืออัตราส่วนระหว่างเส้นรอบวงกับเส้นผ่านศูนย์กลาง ซึ่งมีค่าประมาณ 3.142857142857143

สูตรการหาความยาวของเส้นรอบวง สามารถสร้างขึ้นโดยใช้ความรู้ทางแคลคูลัสเชิงปริพันธ์ และไม่ใช้การอ้างถึงค่า π ดังที่จะแสดงต่อไปนี้

ครึ่งหนึ่งด้านบนของรูปวงกลมที่มีจุดศูนย์กลางอยู่ที่จุดกำเนิด คือกราฟของฟังก์ชัน
::f (x) = \sqrt{r^2 - x^2}
ซึ่ง *x* สามารถมีค่าได้ตั้งแต่ −*r* ถึง +*r* เส้นรอบวงของรูปวงกลมทั้งหมดจึงสามารถแทนได้ด้วยผลรวมสองเท่าของความยาวของส่วนโค้งเล็กๆ ที่ประกอบกันเป็นครึ่งวงกลม ความยาวของส่วนโค้งเล็กๆ นั้นสามารถคำนวณได้โดยใช้ทฤษฎีบทพีทาโกรัส รูปสามเหลี่ยมมุมฉากที่มีด้านประกอบมุมฉากเป็น dx และ f' (x) dx เราจะได้ความยาวของด้านตรงข้ามมุมฉากเป็น
::\sqrt{(dx) ^2+ (f' (x) dx) ^2} = \left ( \sqrt{1+f' (x) ^2} \right) dx

ดังนั้น ความยาวของเส้นรอบวงจึงคำนวณได้จาก
::\begin{align}
c &= 2 \int_{-r}^r \sqrt{1+f' (x) ^2}dx = 2 \int_{-r}^r \sqrt{1+\frac{x^2}{r^2-x^2}}dx = 2 \int_{-r}^r \sqrt{\frac{1}{1-\frac{x}{r}^2}}dx = 2r \int_{-1}^1 \sqrt{\frac{1}{1-x^2}}dx \\
&= 2r \big[ \arcsin{(1)} - \arcsin{(-1)} \big] = 2r ( \tfrac{\pi}{2} - (-\tfrac{\pi}{2}) ) = 2 \pi r
\end{align}

## รูปวงรี

การคำนวณเส้นรอบวงของวงรี ซับซ้อนกว่าวงกลม และเป็นอนุกรมอนันต์ (infinite series) อาจประมาณได้จากสูตรของ รามานุจัน (นักคณิตศาสตร์ชาวอินเดีย)

c \approx \pi (3 (a+b) - \sqrt{ (3a+b) (a+3b) }) 

เมื่อ a และ b คือ กึ่งแกนเอกและกึ่งแกนโท ตามลำดับ สองค่านี้มีความสัมพันธ์กันกับความเยื้องศูนย์กลางของวงรี ดังต่อไปนี้

b = a \sqrt{1-e^2}

ซึ่งแสดงว่าสามารถเขียนสูตรคำนวณเส้นรอบวงของวงรีได้ดังนี้

c \approx \pi a (3 (1+\sqrt{1-e^2}) - \sqrt{ (3+ \sqrt{1-e^2}) (1+3 \sqrt{1-e^2}) }) = \pi a (3 (1+\sqrt{1-e^2}) - \sqrt{3 (2-e^2) +10 \sqrt{1-e^2}}) 

## แหล่งข้อมูลอื่น
* Numericana - Circumference of an ellipse

หมวดหมู่:เรขาคณิต
กลุ่มดาวหงส์

**กลุ่มดาวหงส์** เป็นกลุ่มดาวในซีกเหนือของทรงกลมท้องฟ้า เป็นหนึ่งในจำนวนกลุ่มดาว 48 กลุ่มในรายการของทอเลมี (Ptolemy) และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล บางครั้งมีผู้เรียกกลุ่มดาวนี้ว่า **กลุ่มดาวกางเขนเหนือ** เพื่อให้เข้าคู่กับกลุ่มดาวกางเขนใต้

กลุ่มดาวนี้ มักวาดภาพให้เป็นรูปหงส์กางปีกบินตามแนวของทางช้างเผือก และหันหัวไปทางทิศใต้                                

หมวดหมู่:กลุ่มดาว
หมวดหมู่:กลุ่มดาวหงส์
หน่วยดาราศาสตร์

**หน่วยดาราศาสตร์** (; ย่อในภาษาอังกฤษว่า **AU** หรือ **au** หรือ **a.u.** หรือ **ua**) คือ หน่วยของระยะทาง มีค่า (โดยประมาณ) เท่ากับระยะห่างระหว่างโลกกับดวงอาทิตย์ ค่าที่ยอมรับในปัจจุบัน เท่ากับ 149,597,870,691±30 เมตร (ประมาณ 150 ล้านกิโลเมตร หรือ 93 ล้านไมล์)

สัญลักษณ์ "ua" ได้รับการเสนอจากสำนัก Bureau International des Poids et Mesures แห่งฝรั่งเศส แต่ในสหรัฐอเมริกาและประเทศอื่น ๆ ที่ใช้ภาษาอังกฤษจะใช้อักษรตัวใหญ่มากกว่า ส่วนสหภาพดาราศาสตร์สากล (International Astronomical Union) เสนอให้ใช้ "au" ส่วนมาตรฐานนานาชาติ ISO 31-1 นั้นใช้ "AU"

## ตารางเปรียบเทียบระยะทางหน่วยดาราศาสตร์
ตารางด้านล่างนี้แสดงถึงระยะทางพิจารณาจากหน่วยดาราศาสตร์ ทั้งนี้ระยะทางอาจเปลี่ยนแปลงได้ตลอดเวลา

## ดูเพิ่ม
* ปีแสง
* พาร์เซก

## อ้างอิง

หมวดหมู่:กลศาสตร์ท้องฟ้า
หมวดหมู่:หน่วยความยาว
หมวดหมู่:มาตรดาราศาสตร์
หมวดหมู่:หน่วยวัดในดาราศาสตร์
ดาวพฤหัสบดี

**ดาวพฤหัสบดี** เป็นดาวเคราะห์ที่อยู่ห่างจากดวงอาทิตย์เป็นลำดับที่ 5 ใหญ่ที่สุดในระบบสุริยะ นอกจากดาวพฤหัสบดี ดาวเคราะห์แก๊สดวงอื่นๆ ในระบบสุริยะได้แก่ ดาวเสาร์ ดาวยูเรนัส และดาวเนปจูน ชื่อละตินของดาวพฤหัสบดี (Jupiter) มาจากเทพเจ้าโรมัน สัญลักษณ์แทนดาวพฤหัสบดี คือ ♃ เป็นสายฟ้าของเทพเจ้าซุส หรือเรียกอีกอย่างหนึ่งว่า ดาวยักษ์

ดาวพฤหัสบดีมีมวลสูงกว่ามวลของดาวเคราะห์อื่นรวมกันราว 2.5 เท่า ทำให้ศูนย์ระบบมวลระหว่างดาวพฤหัสบดีกับดวงอาทิตย์ อยู่เหนือผิวดวงอาทิตย์ (1.068 เท่าของรัศมีดวงอาทิตย์ เมื่อวัดจากศูนย์กลางดวงอาทิตย์) ดาวพฤหัสบดีหนักว่าโลก 318 เท่า เส้นผ่านศูนย์กลางยาวกว่าโลก 11 เท่า และมีปริมาตรคิดเป็น 1,300 เท่าของโลก เชื่อกันว่าหากดาวพฤหัสบดีมีมวลมากกว่านี้สัก 60-70 เท่า อาจเพียงพอที่จะให้เกิดปฏิกิริยานิวเคลียร์จนกลายเป็นดาวฤกษ์ได้

ดาวพฤหัสบดีหมุนรอบตัวเองด้วยอัตราเร็วสูงที่สุด เมื่อเทียบกับดาวเคราะห์ดวงอื่นในระบบสุริยะ ทำให้มีรูปร่างแป้นเมื่อดูผ่านกล้องโทรทรรศน์ นอกจากชั้นเมฆที่ห่อหุ้มดาวพฤหัสบดี ร่องรอยที่เด่นชัดที่สุดบนดาวพฤหัสบดี คือ จุดแดงใหญ่ ซึ่งเป็นพายุหมุนที่มีขนาดใหญ่กว่าโลก

โดยทั่วไป ดาวพฤหัสบดีเป็นวัตถุที่สว่างที่สุดเป็นอันดับที่ 4 ในท้องฟ้า (รองจากดวงอาทิตย์ ดวงจันทร์ และดาวศุกร์ อย่างไรก็ตาม บางครั้งดาวอังคารก็ปรากฏสว่างกว่าดาวพฤหัสบดี) จึงเป็นที่รู้จักมาตั้งแต่ยุคก่อนประวัติศาสตร์ การค้นพบดาวบริวารขนาดใหญ่ 4 ดวง ได้แก่ ไอโอ, ยูโรปา, แกนีมีด และคัลลิสโต โดยกาลิเลโอ กาลิเลอี เมื่อ ค.ศ. 1610 เป็นการค้นพบวัตถุที่ไม่ได้โคจรรอบโลกเป็นครั้งแรก นับเป็นจุดที่สนับสนุนทฤษฎีดวงอาทิตย์เป็นศูนย์กลางที่เสนอโดยโคเปอร์นิคัส การออกมาสนับสนุนทฤษฎีนี้ทำให้กาลิเลโอต้องเผชิญกับการไต่สวน ดาวพฤหัสบดี หมุนรอบตัวเองใช้เวลา 10 ชั่วโมง

## วงแหวนของดาวพฤหัสบดี
thumb|300px|left|องค์ประกอบของวงแหวนดาวพฤหัสบดี

ดาวพฤหัสบดีมีวงแหวนเช่นเดียวกับดาวเสาร์ แต่มีความเลือนรางและขนาดเล็กกว่า สามารถเห็นได้ในรังสีอินฟราเรดทั้งจากกล้องโทรทรรศน์ที่พื้นโลกและจากยานกาลิเลโอ
วงแหวนของดาวพฤหัสค่อนข้างมืด ซึ่งอาจประกอบด้วยเศษหินขนาดเล็ก และไม่พบน้ำแข็ง เหมือนที่พบในวงแหวนของดาวเสาร์ วัตถุที่อยู่ในวงแหวนของดาวพฤหัสอาจไม่อยู่ในวงแหวนนาน เนื่องจากแรงเหวี่ยงที่เกิดจากบรรยากาศและสนามแม่เหล็ก มีหลักฐานที่แสดงให้เห็นว่าวงแหวนได้วัตถุเพิ่มเติมจากฝุ่นที่เกิดจากอุกกาบาตตกชนดาวบริวารวงใน ซึ่งเนื่องจากพลังงานมหาศาลจากแรงดึงดูดขนาดใหญ่ของดาวพฤหัสบดี

## อ้างอิง

## อ่านเพิ่ม

*
* 

## แหล่งข้อมูลอื่น


หมวดหมู่:ดาวเคราะห์ในระบบสุริยะ
หมวดหมู่:ดาวเคราะห์
ดาวบริวาร

**ดาวบริวาร** () คือ วัตถุตามธรรมชาติที่โคจรรอบดาวเคราะห์ ระบบสุริยะของเรามีดาวบริวารบริวารอยู่มากกว่า 140 ดวง โดยปกติดาวเคราะห์แก๊สที่มีขนาดใหญ่ น้ำหนักมาก จะมีดาวบริวารจำนวนมาก ดาวพุธและดาวศุกร์ไม่มีดาวบริวารแม้แต่ดวงเดียว โลกมี 1 ดวง คือดวงจันทร์ ดาวอังคารมีดาวบริวารขนาดเล็ก 2 ดวง

## ดาวบริวารในระบบสุริยะ




นอกจากดาวบริวารของดาวเคราะห์แต่ละดวง ยังมีดาวบริวารของดาวเคราะห์น้อยอีกมากกว่า 80 ดวงด้วย


## อ้างอิง

หมวดหมู่:วัตถุทางดาราศาสตร์
หมวดหมู่:ดาวบริวาร
ดาวเคราะห์น้อย

[thumb|250px|ดาวเคราะห์น้อย [253 มาทิลเด เป็นดาวเคราะห์น้อยแบบ C-Type]]
**ดาวเคราะห์น้อย** ( หรือบางครั้งเรียกว่า minor planet / planetoid) คือวัตถุทางดาราศาสตร์ขนาดเล็กกว่าดาวเคราะห์ แต่ใหญ่กว่าสะเก็ดดาว (ซึ่งโดยปกติมักมีขนาดราว 10 เมตรหรือน้อยกว่า)  และไม่ใช่ดาวหาง การแบ่งแยกประเภทเช่นนี้กำหนดจากภาพปรากฏเมื่อแรกค้นพบ กล่าวคือ ดาวหางจะต้องมีส่วนของโคม่าที่สังเกตเห็นได้ชัด และมีรายชื่ออยู่ในบัญชีรายชื่อของดาวหางเอง ดาวเคราะห์น้อยมีลักษณะปรากฏคล้ายดวงดาว (คำว่า *asteroid* มาจากคำภาษากรีกว่า *αστεροειδής* หรือ *asteroeidēs* ซึ่งหมายถึง "เหมือนดวงดาว" มาจากคำภาษากรีกโบราณว่า *Aστήρ* หรือ *astēr* ซึ่งแปลว่า ดวงดาว) และมีการกำหนดเรียกชื่ออย่างคร่าวๆ ตามชื่อปีที่ค้นพบ จากนั้นจึงมีการตั้งชื่อตามระบบ (เป็นหมายเลขเรียงตามลำดับ) และชื่อ ถ้ามีการพิสูจน์ถึงการมีอยู่และรอบการโคจรเรียบร้อยแล้ว สำหรับลักษณะทางกายภาพของดาวเคราะห์น้อยโดยส่วนใหญ่ยังไม่เป็นที่ทราบแน่ชัด

ดาวเคราะห์น้อยดวงแรกที่มีการตั้งชื่อคือ เซเรส ค้นพบในปี พ.ศ. 2344 โดย จูเซปเป ปิอาซซี ซึ่งในช่วงแรกคิดว่าได้ค้นพบดาวเคราะห์ดวงใหม่ และกำหนดประเภทให้มันว่าเป็นดาวเคราะห์แคระ เซเรสนับเป็นดาวเคราะห์น้อยดวงใหญ่ที่สุดเท่าที่เป็นที่รู้จักกันในปัจจุบัน และจัดอยู่ในประเภทดาวเคราะห์แคระ ส่วนดาวเคราะห์น้อยดวงอื่นๆ จัดเป็นวัตถุในระบบสุริยะขนาดเล็ก เซอร์วิลเลียม เฮอร์เชล (พ.ศ. 2281 - 2365 ผู้ค้นพบดาวยูเรนัส เมื่อ พ.ศ. 2324) เป็นผู้ประดิษฐ์คำศัพท์ "asteroid" ให้แก่วัตถุอวกาศชุดแรก ๆ ที่ค้นพบในคริสต์ศตวรรษที่ 19 ซึ่งทั้งหมดมีวงโคจรรอบดวงอาทิตย์อยู่ระหว่างวงโคจรของดาวอังคารกับดาวพฤหัสบดี โดยส่วนใหญ่วงโคจรมักบิดเบี้ยวไม่เป็นวงรี แต่หลังจากนั้นมีการค้นพบดาวเคราะห์น้อยอยู่ระหว่างวงโคจรของดาวเคราะห์ต่างๆ นับตั้งแต่ดาวพุธไปจนถึงดาวเนปจูน และอีกหลายร้อยดวงอยู่พ้นจากดาวเนปจูนออกไป 

ดาวเคราะห์น้อยส่วนมากพบอยู่ในแถบดาวเคราะห์น้อย ซึ่งมีวงโคจรเป็นวงรีอยู่ระหว่างดาวอังคารกับดาวพฤหัสบดี เชื่อว่าดาวเคราะห์น้อยส่วนใหญ่เป็นซากที่หลงเหลือในจานดาวเคราะห์ก่อนเกิด ซึ่งไม่สามารถรวมตัวกันเป็นดาวเคราะห์ขนาดใหญ่ได้ระหว่างการก่อกำเนิดระบบสุริยะเนื่องจากแรงโน้มถ่วงรบกวนจากดาวพฤหัสบดี ดาวเคราะห์น้อยบางดวงมีดาวบริวาร หรือโคจรระหว่างกันเองเป็นคู่ เรียกว่า ระบบดาวเคราะห์น้อยคู่

## ประวัติ

## อ้างอิง


หมวดหมู่:วัตถุทางดาราศาสตร์
อุกกาบาต

หมวดหมู่:สะเก็ดดาว

thumb|384x384px|ภาพอุกกาบาตที่ถูกพบในสหรัฐ
**อุกกาบาต** () คือ หินอวกาศที่ตกลงมาสู่ผิวโลกหรือผิวดาวเคราะห์แล้ว ตอนอยู่ในอวกาศจะเรียกว่าดาวเคราะห์น้อย (Asteroid) หรือสะเก็ดดาว (Meteoriod) พอเข้าสู่ชั้นบรรยากาศโลกเคลื่อนที่ด้วยความเร็วสูงประมาณ 40-70 กิโลเมตร/วินาที เกิดการ compression กับอากาศในชั้นบรรยากาศโลก ทำให้อากาศรอบๆ ลุกไหม้เป็นแสงสว่างเรียกว่า ดาวตก (Meteor) จวบจนลงถึงพื้นแล้วจึงเรียกอุกกาบาต อุกกาบาตขนาดเล็กคือหินอวกาศที่ถูกเผาไหม้จนเกือบหมด แต่สำหรับอุกกาบาตที่มีขนาดใหญ่นั้นคือหินอวกาศที่ไม่ถูกเผาไหม้จนหมดทำให้ตกลงมาบนพื้นโลก และเกิดหลุมอุกกาบาต (Crater)
thumb|ชนิดของอุกกาบาต
ชนิดของอุกกาบาต มีดังนี้
# C-type อุกกาบาตคาร์บอนมีสีคล้ำ มีองค์ประกอบเป็นคาร์บอน
# S-type อุกกาบาตหิน มีองค์ประกอบเป็นซิลิกา
# M-type อุกกาบาตโลหะ มีองค์ประกอบเป็นเหล็กและนิเกิล

นอกจากอุกกาบาตจะเกิดขึ้นจากสะเก็ดดาวเคราะห์น้อยแล้ว ยังมีอุกกาบาตบนพื้นโลกที่มาจากดวงจันทร์และดาวอังคาร ซึ่งในปี พ.ศ. 2539 ได้มีการค้นพบอุกกาบาต ALH84001 ซึ่งเป็นสะเก็ดของดาวอังคารที่ตกลงบนน้ำแข็งในทวีปแอนตาร์กติก ใน 65 ล้านปีที่ผ่านมา อุกกาบาตขนาดใหญ่พุ่งชนโลกที่ ซิคซูลูบ คาบสมุทรยูคาทาน ประเทศเม็กซิโก ทำให้ไดโนเสาร์และสิ่งมีชีวิตอื่นๆ สูญพันธุ์เป็นจำนวนมาก

## แหล่งข้อมูลอื่น

* Meteoroids Page  at NASA's Solar System exploration
* Current meteorite news articles 
* Impact Meteor Crater Viewer Google Maps Page with Locations of Meteor Craters around the world
* ''Planetary Science Research Discoveries:'' meteorite articles and photographs
* Chronological listing of meteorites that have struck humans, animals and manmade objects 
* Interview with Guy Consolmagno at *Astrobiology Magazine* (May 12, 2004). Vatican astronomer Dr. Guy Consolmagno discussed his research as curator of one of the world's largest meteorite collections
* The British and Irish Meteorite Society
* Types of extraterrestrial material available for study
* Largest meteorites 
* ''Meteorite Times,'' news and information about meteorite collecting
* The Natural History Museum's meteorite catalogue database
* Meteoritical Society
* Earth Impact Database
* อุกกาบาตผู้มาเยือนจากนอกโลก  จากสถาบันวิจัยดาราศาสตร์แห่งชาติ (องค์การมหาชน)
* อุกกาบาตคืออะไร

หมวดหมู่:สะเก็ดดาว
ตารางกิโลเมตร

**ตารางกิโลเมตร** คือหน่วยของพื้นที่ มักย่อว่า **ตร.กม.** หรือสัญลักษณ์ **กม.<sup>2</sup>** จากภาษาอังกฤษ **km<sup>2</sup>**

1 ตารางกิโลเมตร มีค่าเท่ากับ: 
* พื้นที่ของสี่เหลี่ยมจัตุรัสที่แต่ละด้านยาว 1 กิโลเมตร
* 1,000,000 ตารางเมตร
* 100 เฮกตาร์
* 0.3861 ตารางไมล์
* 247.1 เอเคอร์
* 625 ไร่

ในทางกลับกัน:
* 1 ตารางเมตร = 0.000001 (10−6) ตารางกิโลเมตร
* 1 เฮกตาร์ = 0.01 (10−2) ตารางกิโลเมตร
* 1 ตารางไมล์ = 2.5899 ตารางกิโลเมตร
* 1 เอเคอร์ = ประมาณ 0.004047 ตารางกิโลเมตร
* 1 ไร่ = 0.0016 ตารางกิโลเมตร

## ดูเพิ่ม
* เมตร
* อันดับของขนาด (พื้นที่)

## แหล่งข้อมูลอื่น
* Online Conversion - Area Conversion

หมวดหมู่:หน่วยพื้นที่ระบบเมตริก
หมวดหมู่:หน่วยอนุพัทธ์เอสไอ
เส้นศูนย์สูตร

ในทางภูมิศาสตร์ **เส้นศูนย์สูตร** () เป็นเส้นที่ลากผ่านศูนย์กลางวงกลมในแนวทิศตะวันตก-ตะวันออก และตั้งฉากกับแกนหมุนของโลก เป็นเส้นสมมุติที่เป็นเส้นวงกลมใหญ่แบ่งโลกออกเป็นสองซีกเท่า ๆ กัน ผู้สังเกตที่อยู่บนเส้นศูนย์สูตร มีระยะเวลาของกลางวันกับกลางคืนยาวนานเกือบเท่ากันตลอดทั้งปี และเห็นดวงอาทิตย์ผ่านจุดเหนือศีรษะในเวลาเที่ยงของวันวิษุวัต

เส้นศูนย์สูตรของโลกมีความยาวประมาณ 40,075.02 กิโลเมตร ลากผ่าน 13 ประเทศ และเป็นหนึ่งในละติจูด 5 เส้นสำคัญของโลก เป็นละติจูดที่เรียกว่า "เส้นวงกลมใหญ่" ที่ลากแบ่งครึ่งโลกเป็นวงกลมขนาดใหญ่ที่มีจุดศูนย์กลางและมีรัศมีเท่า ๆ กัน 

เมื่อขยายเส้นศูนย์สูตรโลกเป็นระนาบศูนย์สูตร (Equatorial Plane) ออกไปตัดทรงกลมท้องฟ้า เกิดเป็นวงกลมใหญ่ เรียกว่า เส้นศูนย์สูตรท้องฟ้า (Celestial Equator)

## แหล่งข้อมูลอื่น

*  (IUGG/WGS-84 data)
*  (IAU data)

หมวดหมู่:เขตร้อน
หมวดหมู่:เส้นละติจูด
หมวดหมู่:ระบบพิกัดทรงกลมท้องฟ้า
หมวดหมู่:ภูมิมาตรศาสตร์
ก็อทฟรีท วิลเฮ็ล์ม ไลบ์นิทซ์

**ก็อทฟรีท วิลเฮ็ล์ม ฟ็อน ไลบ์นิทซ์** (, ; 1 กรกฎาคม ค.ศ. 1646 – 4 พฤศจิกายน ค.ศ. 1716) เป็นนักปรัชญา, นักวิทยาศาสตร์, นักคณิตศาสตร์, นักการทูต, บรรณารักษ์ และนักกฎหมายชาวเยอรมัน เขาเป็นคนที่เริ่มใช้คำว่า "ฟังก์ชัน" สำหรับอธิบายปริมาณที่เกี่ยวกับเส้นโค้ง เช่น ความชันของเส้นโค้ง หรือจุดบางจุดของเส้นโค้งดังกล่าว ไลบ์นิทซ์และนิวตันได้รับการยกย่องร่วมกันว่าเป็นผู้เริ่มพัฒนาแคลคูลัส โดยเฉพาะส่วนของไลบ์นิทซ์ในการพัฒนาปริพันธ์และกฎผลคูณ เป็นคนแรกที่ให้ความหมายของ เลขฐานสอง

## อ้างอิง

หมวดหมู่:บุคคลจากไลพ์ซิช
หมวดหมู่:นักฟิสิกส์ชาวเยอรมัน
หมวดหมู่:นักคณิตศาสตร์ชาวเยอรมัน
หมวดหมู่:นักปรัชญาชาวเยอรมัน
หมวดหมู่:นักปรัชญายุคเรืองปัญญา
หมวดหมู่:นักปรัชญาในคริสต์ศตวรรษที่ 17
หมวดหมู่:นักปรัชญาในคริสต์ศตวรรษที่ 18
หมวดหมู่:ศิษย์เก่าจากมหาวิทยาลัยไลพ์ซิช
หมวดหมู่:ศิษย์เก่าจากมหาวิทยาลัยเยนา
เซอร์เอิน เคียร์เกอกอร์

180px|thumb|right|เซอร์เอิน เคียร์เกอกอร์
**เซอร์เอิน โอปือ เคียร์เกอกอร์** (; 5 พฤษภาคม ค.ศ. 1813 – 11 พฤศจิกายน ค.ศ. 1855) เป็นนักปรัชญาชาวเดนมาร์กในสมัยคริสต์ศตวรรษที่ 19 ถือกันโดยทั่วไปว่าเขาเป็นนักปรัชญาอัตถิภาวนิยมคนแรก แม้ว่างานวิจัยในชั้นหลัง ๆ จะแสดงว่าการเชื่อมโยงดังกล่าวอาจกระทำได้ยากกว่าที่เคยคิดกันก็ตาม ในด้านความคิดทางปรัชญานั้น เคียร์เกอกอร์ถือเป็นสะพานเชื่อมระหว่างปรัชญาแบบเฮเกิลกับปรัชญาที่จะคลี่คลายไปเป็นอัตถิภาวนิยมในภายหลัง เขาปฏิเสธอย่างแข็งขันทั้งปรัชญาแบบเฮเกิลที่กำลังเฟื่องฟูในสมัยนั้นและสิ่งที่เขาเรียกว่ารูปแบบอันว่างเปล่าของคริสตจักรเดนมาร์ก งานของเขาส่วนใหญ่จะเกี่ยวข้องกับปัญหาทางศาสนา เช่น ธรรมชาติของศรัทธา ความเป็นสถาบันของคริสต์ศาสนจักร และเรื่องจริยธรรมและเทววิทยาคริสเตียน เป็นต้น ด้วยเหตุนี้ บางคนจึงจัดให้งานของเคียร์เกอกอร์อยู่ในประเภทของอัตถิภาวนิยมคริสเตียน งานของเคียร์เกอกอร์อาจยากแก่การตีความ เนื่องจากงานที่เขาเขียนในระยะแรกนั้นเขียนโดยใช้นามแฝงต่าง ๆ กัน และบ่อยครั้งที่งานที่เขาเขียนโดยใช้นามแฝงชื่อหนึ่งจะได้รับความเห็นหรือข้อวิจารณ์จากงานเขียนที่เขาใช้นามแฝงอีกชื่อหนึ่ง

หมวดหมู่:นักปรัชญาชาวเดนมาร์ก
หมวดหมู่:นักปรัชญาในคริสต์ศตวรรษที่ 19
หมวดหมู่:บุคคลจากโคเปนเฮเกน
หมวดหมู่:นักจดบันทึกประจำวันชาวเดนมาร์ก
สะเก็ดดาว

**สะเก็ดดาว** () คือ เศษวัตถุขนาดเล็กในระบบสุริยะ มีขนาดตั้งแต่ก้อนหินขนาดใหญ่ลงไปถึงผงฝุ่น เมื่อสะเก็ดดาวเคลื่อนที่เข้าสู่บรรยากาศของโลก (หรือของดาวเคราะห์อื่น) ทำให้เกิดความร้อนและแสงสว่างมองเห็นเป็นดาวตก คนทั่วไปมักเข้าใจว่าแสงสว่างนี้เกิดจากความเสียดทานระหว่างสะเก็ดดาวกับบรรยากาศ แต่ในความเป็นจริง กระบวนการหลักของการเกิดดาวตก คือ การแตกตัวเป็นไอออน (ionization) ของอนุภาคในบรรยากาศ หากสะเก็ดดาวมีขนาดใหญ่ วัตถุที่ตกลงถึงพื้นดิน เรียกว่า อุกกาบาต (meteorite) สะเก็ดดาวที่ลุกไหม้จนหมดในชั้นบรรยากาศของโลกเรียกว่า **ดาวตก** หรือ **ผีพุ่งไต้** (meteor) ดาวตกที่สว่างมาก ๆ คือสว่างกว่าดาวศุกร์ อาจเรียกว่าลูกไฟ (fireball) สะเก็ดดาวจำนวนมากเป็นส่วนหนึ่งอยู่ในฝนดาวตก บางชิ้นเล็กเกินไป พอตกลงมาถึงพื้นของโลกก็อาจเหลือแค่เศษเป็นชิ้นเล็กๆ หรือเรียกอีกชื่อหนึ่งก็เศษของอุกกาบาต หรือชิ้นส่วน อุกกาบาตมีหลายชนิด เพราะว่าหินที่ลอยตัวกรือคลื่อนที่ในระบบสุริยะจักรวาลของเรา มีทั้งดวงจันทร์ ดาวเสาร์ ดาวศุกร์ ดาวอังคาร เป็นต้น บางทีอุกกาบาตบางชิ้นอาจจะยังไม่ชิ้นส่วนที่อยู่บนดวงดาวในระบบสุริยะจักรวาลก็เป็นได้ ชึ่งหมายความว่ามันอาจจะเกิดก่อนโลกของเราอีกก็เป็นได้ บางชิ้นอาจจะโครจรมานานมาก เพียงแต่ว่ามันไม่ได้เข้ามาหลวมรวมตัวจับกลุ่มเป็นโครงสร้างของกระบวนการวัตถุธาตุ  ได้แก่ธาตุ ดิน น้ำ ลม ไฟ  ชึ่งก่อเกำเนิดสิ่งมีชีวิต  ชึ่งก็คือโลกของเรา หรืออุกกาบาตบางชิ้นอาจ ไปรวมตัวหรือมีมากในดาวดวงอื่น 

## ดาวตกหรือผีพุ่งไต้
ผีพุ่งไต้ คือ ปรากฏการณ์ของเทหวัตถุนอกบรรยากาศของโลกที่พุ่งมาสู่พื้นผิวของโลกด้วยแรงดึงดูด ผ่านชั้นของบรรยากาศที่หนาขึ้นไปประมาณ 100 กิโลเมตร จึงเกิดการเสียดสีจนลุกเป็นไฟสว่างวาบเป็น ทางไปในท้องฟ้า เรียกกันว่า ดาวตก (Meteor) หรือ ผีพุ่งไต้ ดาวตกจะวิ่งเข้ามาสู่บรรยากาศของโลกวันหนึ่งประมาณ 10,000 ล้านดวง ขนาดของดาวตกมีตั้งแต่ ชิ้นเล็กที่สุดที่เราสามารถถือไว้ในอุ้งมือได้ถึงพัน ๆ ดวงจนถึงมีขนาดใหญ่น้ำหนักเป็นตัน ๆ ความเร็วของ ดาวตกอยู่ระหว่าง 72 กิโลเมตรต่อวินาที และ 12 กิโลเมตรต่อวินาที สุดแต่ว่าดาวตกนั้นพุ่งตรงเข้าชนโลก หรือพุ่งแฉลบไป ดาวตกทุกดวงมิได้เป็นผีพุ่งไต้ (Shooting Star) เสมอไป ความสว่างของผีพุ่งไต้เกิดจากความร้อนที่ดาว ตกเหล่านั้นเสียดสีกับบรรยากาศจนร้อนถึงจุดติดไฟจึงเกิดมีแสงสว่างพุ่งเป็นทาง

## แหล่งข้อมูลอื่น

สะเก็ดดาว
เส้นศูนย์สูตรท้องฟ้า

**เส้นศูนย์สูตรท้องฟ้า** (celestial equator) ในระบบพิกัดศูนย์สูตร คือ วงกลมใหญ่บนทรงกลมท้องฟ้าที่อยู่ในระนาบเดียวกันกับเส้นศูนย์สูตรของโลก เส้นศูนย์สูตรท้องฟ้าทำมุมเอียงกับระนาบสุริยวิถีเป็นมุมประมาณ 23.5° ซึ่งเป็นผลจากความเอียงของแกนหมุนของโลก

หมวดหมู่:ระบบพิกัดทรงกลมท้องฟ้า
สเส้นศูนย์สูตรฟ้า
หมวดหมู่:กลศาสตร์ท้องฟ้า
สุริยวิถี

**สุริยวิถี** () คือ ระนาบทางเรขาคณิตที่เป็นระนาบวงโคจรของโลก ดาวเคราะห์ส่วนใหญ่ในระบบสุริยะมีระนาบวงโคจรใกล้เคียงกับระนาบนี้ เมื่อมองจากโลก สุริยวิถีเป็นวงกลมใหญ่บนทรงกลมท้องฟ้าที่แทนเส้นทางการเคลื่อนที่ของดวงอาทิตย์ตลอดทั้งปีท่ามกลางดาวฤกษ์ที่เป็นฉากหลัง ระนาบนี้ทำมุมเอียงกับเส้นศูนย์สูตรฟ้าเป็นมุมประมาณ 23.5° ซึ่งเป็นผลจากความเอียงของแกนหมุนของโลก ระนาบวงโคจรของดวงจันทร์เอียงกับระนาบสุริยวิถีเป็นมุมประมาณ 5°

เนื่องจากดวงอาทิตย์ปรากฏเคลื่อนที่ไปตามสุริยวิถีเป็นมุม 360 องศา ในระยะเวลาประมาณ 365.25 วัน หรือ 1 ปี ดวงอาทิตย์จึงเคลื่อนที่ไปด้วยอัตราประมาณ 1° ต่อวัน โดยมีทิศทางจากทิศตะวันตกไปยังทิศตะวันออก ตรงข้ามกับการหมุนของทรงกลมท้องฟ้า

สุริยวิถีกับเส้นศูนย์สูตรฟ้าตัดกันที่จุด 2 จุด ซึ่งอยู่ตรงข้ามกัน คือ จุดวสันตวิษุวัตและจุดศารทวิษุวัต เมื่อดวงอาทิตย์เคลื่อนมาถึง 2 ตำแหน่งนี้ กลางวันกับกลางคืนจะยาวนานเท่ากันสำหรับผู้สังเกตบนผิวโลก (อย่างน้อยก็ในทางทฤษฎี เพราะมีปัจจัยอื่นที่ส่งผลต่อความยาวนานของกลางวัน-กลางคืน เช่น บรรยากาศโลก)

จุดที่สุริยวิถีอยู่ห่างจากเส้นศูนย์สูตรฟ้ามากที่สุดขึ้นไปทางเหนือ เรียกว่า จุดครีษมายัน และลงไปทางใต้เรียกว่า จุดเหมายัน หากดวงจันทร์ผ่านแนวสุริยวิถีขณะจันทร์เพ็ญหรือจันทร์ดับ จะมีโอกาสเกิดอุปราคาขึ้นได้

## แหล่งข้อมูลอื่น
* ระวี ภาวิไล, ระบบกำหนดตำแหน่งวัตถุท้องฟ้า จาก สารานุกรมไทยสำหรับเยาวชนฯ เล่มที่ 1

หมวดหมู่:ดาราศาสตร์
หมวดหมู่:ระบบพิกัดทรงกลมท้องฟ้า
เบียร์อาซาฮี

**เบียร์อาซาฮี** () เป็นเบียร์ยี่ห้อหนึ่งของญี่ปุ่น ปัจจุบันมีผลิตและจำหน่ายในประเทศไทยโดย บริษัท ขอนแก่นบริวเวอรี่ จำกัด 

## ดูเพิ่ม
* ซัปโปะโระบริวเวอรี

## อ้างอิง
* Asahi buys 19.9% stake in Elders - Asahi Breweries Ltd., Elders IXL Ltd

หมวดหมู่:ตราสินค้าเบียร์
อาซาฮี
หมวดหมู่:เครื่องดื่มแอลกอฮอล์ญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทในโตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2432
ทรงกลมท้องฟ้า

thumb|ทรงกลมท้องฟ้าห่อหุ้มโลกที่กำลังหมุนอยู่ภายใน
ในทางดาราศาสตร์และการเดินเรือ **ทรงกลมท้องฟ้า** () คือ ทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางมวลร่วมกันกับโลก

คนยุคโบราณเชื่อกันว่าดาวฤกษ์ทุกดวงในท้องฟ้าอยู่ห่างจากโลกด้วยระยะทางเท่า ๆ กัน และเป็นแบบจำลองที่ถูกต้องของเอกภพ แต่ในความเป็นจริง วัตถุท้องฟ้าต่าง ๆ อยู่ห่างจากโลกมากจนไม่สามารถคะเนระยะห่างที่แท้จริงได้ด้วยตาเปล่า บอกได้เพียงทิศทางที่ปรากฏเท่านั้น อย่างไรก็ตาม แบบจำลองทรงกลมท้องฟ้าเป็นเครื่องมือที่เหมาะสมและเป็นประโยชน์สำหรับวิชาวัดตำแหน่งดาว เราสามารถระบุตำแหน่งและทิศทางการปรากฏของวัตถุท้องฟ้าต่าง ๆ ได้ด้วยระบบพิกัดทรงกลมท้องฟ้า

ทรงกลมท้องฟ้าสามารถแบ่งออกเป็นซีกท้องฟ้าเหนือและซีกท้องฟ้าใต้โดยมีเส้นศูนย์สูตรท้องฟ้าคั่นกลาง ขณะที่โลกหมุนรอบแกนหมุน วัตถุในทรงกลมท้องฟ้าจะปรากฏเคลื่อนที่หมุนไปรอบขั้วท้องฟ้าด้วยคาบ 24 ชั่วโมง เรียกว่าการเคลื่อนที่ประจำวัน ขณะที่โลกหมุนจากทิศตะวันตกไปยังทิศตะวันออก ทรงกลมท้องฟ้าจะหมุนจากทิศตะวันออกไปยังทิศตะวันตก เช่น ดวงอาทิตย์ ดวงจันทร์ และดวงดาวต่างก็ขึ้นทางทิศตะวันออกและตกทางทิศตะวันตก

หมวดหมู่:ดาราศาสตร์
หมวดหมู่:ระบบพิกัดทรงกลมท้องฟ้า
หมวดหมู่:ทรงกลม
จุลินทรีย์

thumb|จุลินทรีย์ ''E coli'' ขนาด 10,000 เท่า

**จุลินทรีย์, จุลชีพ, จุลชีวัน** หรือ **จุลชีวิน** () เป็นสิ่งมีชีวิตขนาดเล็ก ที่ไม่สามารถมองเห็นได้ด้วยตาเปล่าจึงจำเป็นต้องใช้กล้องจุลทรรศน์ ได้แก่ แบคทีเรีย อาร์เคีย รา และ ยีสต์ เป็นต้น เราสามารถพบจุลินทรีย์ได้ทุกสภาวะแวดล้อม แม้แต่ในสภาวะแวดล้อมที่สิ่งมีชีวิตอื่นอยู่ไม่ได้ แต่จุลินทรีย์บางชนิดสามารถปรับตัวอาศัยอยู่ได้ เช่น ในน้ำพุร้อนบริเวณภูเขาไฟใต้ทะเลลึก หรือภูเขาไฟธรรมดา ใต้มหาสมุทรที่มีความกดดันของน้ำสูง ๆ ในน้ำแข็งที่มีอุณหภูมิเย็นจัด บริเวณที่มีสภาพความเป็นกรดด่างสูง หรือแม้กระทั่งในบริเวณที่ไม่มีออกซิเจนส่วนใหญ่หมายถึงสิ่งมีชีวิตเซลล์เดียว หรือหลาย ๆ เซลล์ (เช่น เชื้อรา) 

หมวดหมู่:ชีววิทยา
อะพอลโล 14

right|200px|Mission patc
**ยานอะพอลโล 14** เป็นยานอวกาศลำที่ 8 ในโครงการอะพอลโลขององค์การนาซาที่มีมนุษย์เดินทางไปด้วย และเป็นยานลำที่ 3 ที่นำมนุษย์อวกาศลงบนพื้นผิวดวงจันทร์

## ภารกิจโดยสรุป
*ออกจากโลก: 31 มกราคม พ.ศ. 2514 (ค.ศ. 1971) ฐานส่ง 39A
*กลับถึงโลก: 9 กุมภาพันธ์ พ.ศ. 2514
*นักบินอวกาศ: อลัน เชพพาร์ด เป็นผู้บังคับการ; สจวร์ต รูซา เป็นนักบินควบคุมยานบังคับการ; เอ็ดการ์ มิตเชลล์ เป็นนักบินควบคุมส่วนลงดวงจันทร์
*ยานบังคับการ: คิตตีฮอว์ค (Kitty Hawk)
*ส่วนลงดวงจันทร์: แอนทาเรส (Antares)
*ลงจอดบนดวงจันทร์: 5 กุมภาพันธ์ พ.ศ. 2514
*จุดลงจอด: ละติจูด 3.7&deg; ใต้, ลองจิจูด 17.5&deg; ตะวันตก -- ที่สูงฟรามอโร
*ระยะเวลาที่อยู่บนพื้นผิวดวงจันทร์: 1 วัน 9.5 ชั่วโมง
*กิจกรรมนอกยาน: รวม 9.2 ชั่วโมง (4.7 + 4.5 ชม.)
*น้ำหนักของตัวอย่างหินที่นำกลับโลก: 43 กิโลกรัม

## อ้างอิง
*NASA NSSDC Master Catalog 
*APOLLO BY THE NUMBERS: A Statistical Reference by Richard W. Orloff (NASA)
*The Apollo Spacecraft: A Chronology 
*Apollo Program Summary Report
*Apollo 14 Characteristics - SP-4012 NASA HISTORICAL DATA BOOK

## แหล่งข้อมูลอื่น
*แผนที่การทำกิจกรรมบนดวงจันทร์ของนักบินยานอะพอลโล 14 
*ยานอะพอลโล 14 ใน Encyclopedia Astronautica

หมวดหมู่:ยานอวกาศ
หมวดหมู่:โครงการอะพอลโล
หมวดหมู่:ภารกิจอวกาศในปี พ.ศ. 2514
งานอดิเรก

**งานอดิเรก** คือ งานหรือกิจกรรมที่ทำยามว่าง ซึ่งงานอดิเรกจะเกิดจากความสนใจและความสนุกสนานเป็นหลัก มากกว่าที่จะได้ผลตอบแทนทางการเงินหรือสิ่งแลกเปลี่ยนอื่น ๆ อย่างไรก็ตาม งานอดิเรกมักจะเพิ่มพูนทักษะ ความรู้และประสบการณ์ในด้านต่าง ๆ แต่จุดมุ่งหมายของการทำคือความพึงพอใจ ตัวอย่างของงานอดิเรก เช่น การอ่านหนังสือ การเล่นดนตรี การออกกำลังกาย การเล่นกีฬา การวาดรูป ปลูกต้นไม้ ทำงานไม้ หรือการสะสมสิ่งต่าง เช่น ของที่ระลึก แสตมป์หรือตุ๊กตา เป็นต้น 

## ดูเพิ่ม
* นันทนาการ

หมวดหมู่:งานอดิเรก
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548** เป็นการเลือกตั้งทั่วไปครั้งที่ 21 ของประเทศไทย จัดขึ้นเมื่อวันอาทิตย์ที่ 6 กุมภาพันธ์ พ.ศ. 2548 ผลการเลือกตั้งนำไปสู่ชัยชนะอย่างถล่มทลายของพรรคไทยรักไทย ภายใต้การนำของทักษิณ ชินวัตร นายกรัฐมนตรีในขณะนั้น โดยพรรคไทยรักไทยได้รับที่นั่งในสภาผู้แทนราษฎร 377 ที่นั่ง จากทั้งหมด 500 ที่นั่ง ขณะที่อดีตพรรคร่วมรัฐบาลอย่างพรรคชาติไทยได้รับ 25 ที่นั่ง พรรคประชาธิปัตย์ได้รับ 96 ที่นั่ง และพรรคมหาชนได้รับ 2 ที่นั่ง

## ปูมหลัง
หลังการเลือกตั้งทั่วไปเมื่อวันที่ 6 มกราคม พ.ศ. 2544 พรรคความหวังใหม่ได้ยุบรวมกับพรรคไทยรักไทย แม้ว่าต่อมา พรรคความหวังใหม่จะตั้งขึ้นใหม่โดยอดีต ส.ส. ของพรรค นายชิงชัย มงคลธรรม แต่ก็ไม่ได้รับความนิยม พรรคชาติพัฒนาและพรรคเสรีธรรมก็ยุบรวมกับพรรคไทยรักไทย

## ระบบการเลือกตั้ง
ในขณะนั้น สภาผู้แทนราษฎรประกอบด้วย ส.ส. 400 คนจากการเลือกตั้งแบบแบ่งเขต และ ส.ส. 100 คนจากปาร์ตี้ลิสต์ตามสัดส่วน
ทวีป

**ทวีป** หมายถึง แผ่นดินขนาดใหญ่ที่เชื่อมต่อกันบนพื้นโลก การแบ่งทวีปในโลกไม่มีมาตรฐานที่แน่นอน โดยทั่วไปทวีป ต้องเป็นพื้นกว้างใหญ่ ไม่รวมพื้นที่ที่จมอยู่ใต้น้ำ และมีเขตแดนเด่นชัดทางภูมิศาสตร์

## นิยาม



* แบบจำลองเจ็ดทวีปโดยทั่วไปสอนในจีน อินเดีย ยุโรปตะวันตกบางส่วนและประเทศที่พูดภาษาอังกฤษส่วนมาก
* ในส่วนใหญ่จะนับว่ามี 6 ทวีปคือ อเมริกา เอเซีย ยุโรป แอฟริกา ออสเตรเลีย และ แอนตาร์กติกา
* แบบจำลองหกทวีป (มีทวีปอเมริกา) ใช้ในประเทศที่พูดภาษาสเปน และบางส่วนของยุโรป รวมถึงประเทศกรีซ (แบบจำลอง 5 ทวีปที่มีมนุษย์อาศัย คือ ไม่รวมแอนตาร์กติกา ยังพบในแบบเรียน) 

เราอาจรวมทวีปเป็น มหาทวีป (supercontinent) หรือแบ่งย่อยเป็น อนุทวีป (subcontinent) ก็ได้ แต่ก็ไม่มีนิยามที่แน่นอนชัดเจนเช่นกัน

ในอังกฤษ คำว่า "the Continent" มักหมายถึงทวีปยุโรป โดยไม่รวมบริเตนใหญ่กับไอร์แลนด์ เช่นเดียวกัน คำว่า *"the Subcontinent"* มักหมายถึง ประเทศอินเดีย

## ทวีปทางภูมิศาสตร์
ในคริสต์ศตวรรษที่ 20 นักภูมิศาสตร์ยอมรับกันว่าทวีปต่าง ๆ มีการเคลื่อนที่ไปบนผิวโลกอยู่เสมอ เรียกกระบวนการนี้ว่า "ทวีปเลื่อน (continental drift)" อธิบายได้ด้วยทฤษฎีการเคลื่อนที่ของแผ่นเปลือกโลก (plate tectonics)

ปัจจุบันผิวโลกมีแผ่นเปลือกโลกหลักอยู่ 7 แผ่น และแผ่นเล็ก ๆ อีกมาก การเคลื่อนที่ของแผ่นเปลือกโลกทำให้เกิดการแยกตัวออกจากกัน และการรวมเข้าด้วยกันของแต่ละแผ่น ในอดีตจึงมีแผ่นเปลือกที่ไม่พบในปัจจุบัน

## อ้างอิง
นีล อาร์มสตรอง

เรือโท **นีล ออลเดน อาร์มสตรอง** (; 5 สิงหาคม ค.ศ. 1930 — 25 สิงหาคม ค.ศ. 2012) เป็นนักบินอวกาศชาวอเมริกัน และเป็นมนุษย์ที่ได้ชื่อว่าเหยียบพื้นผิวดวงจันทร์คนแรกของโลก

## ประวัติ
นีล อาร์มสตรอง เกิดที่เมืองวาปาโคเนตา รัฐโอไฮโอ ชื่นชอบเรื่องการขับเครื่องบินมาตั้งแต่ยังเด็กๆ เรียนการขับเครื่องบินครั้งแรกเมื่อตอนอายุ 15 ปีแล้วได้รับใบอนุญาตนักบินเมื่อตอนอายุ 16 ปี  และเป็นนักบินทดสอบให้กับองค์การนาซามาก่อน เขาได้รับคัดเลือกเป็นนักบินอวกาศเมื่อปี ค.ศ. 1962 และปฏิบัติภารกิจหลายภารกิจในโครงการเจมินีและโครงการอะพอลโล และยังเคยเป็นนักบินในกองทัพสหรัฐ ปฏิบัติภารกิจ 78 ครั้งในสงครามเกาหลี

ในปี ค.ศ. 1969 เขาเป็นผู้บัญชาการของโครงการอะพอลโล 11 ซึ่งมีเป้าหมายนำยานไปจอดบนดวงจันทร์ โดยสมาชิกในทีมคือ เอ็ดวิน อัลดริน และไมเคิล คอลลินส์

เขากล่าวประโยคนี้เมื่อเหยียบลงบนพื้นผิวของดวงจันทร์

วันที่ 25 สิงหาคม ค.ศ. 2012 อาร์มสตรองได้เสียชีวิตในซินซินนาติ รัฐโอไฮโอ ขณะอายุได้ 82 ปี เนื่องด้วยภาวะแทรกซ้อนภายหลังการผ่าตัดบายพาสหลอดเลือดหัวใจ บารัก โอบามา ประธานาธิบดีสหรัฐได้กล่าวยกย่องอาร์มสตรองว่าเป็น "บุรุษชาวอเมริกันผู้ยิ่งใหญ่ที่สุด ไม่เพียงแค่ในช่วงเวลาของเขาเท่านั้น แต่เป็นตลอดกาล"

## การเยือนประเทศไทย
นีล อาร์มสตรอง เคยเดินทางมาเยือนประเทศไทย และ หนึ่งในสถานที่มาเยือนนั้นคือที่  โรงเรียนสิรินธร จังหวัดสุรินทร์ ในต้นฤดูฝน ค.ศ. 1969 (พ.ศ. 2512) มีนักเรียนชื่อ อรนุช ภาชื่น (ปัจจุบันคือ รองศาสตราจารย์ ดร.อรนุช ภาชื่น อดีตอาจารย์ประจำคณะสาธารณสุขศาสตร์ มหาวิทยาลัยธรรมศาสตร์), พรเพ็ญ เพียรชอบ (ปัจจุบันคือ พรเพ็ญ อินทร์ทอง) และเพื่อนรวม 6 คน ได้เขียนจดหมายเป็นภาษาอังกฤษส่งไปยังนีล อาร์มสตรอง ซึ่งแปลความเป็นภาษาไทยได้ว่า "เราต้องการรู้เรื่องราวเกี่ยวกับอะพอลโล 11 และคิดว่านักบินอวกาศจะเป็นผู้สามารถเล่าให้เราฟังได้มากที่สุดและดีที่สุด" ในที่สุดก็ประสบผลสำเร็จ หลังการประสานงาน เมื่อสำนักงานข่าวสารอเมริกัน ก็บรรจุโรงเรียนสิรินธร จังหวัดสุรินทร์ ไว้ในรายการเยือนประเทศไทยอีกจุดหนึ่งด้วย โดยในเดือนกรกฎาคม ปี 1969 (พ.ศ. 2512) นีล อาร์มสตรอง กลับจากดวงจันทร์ไม่นาน ก็ได้มายืนถ่ายรูปกับครูและนักเรียน ณ โรงเรียนประจำจังหวัดในภาคอีสาน นามว่า "ร.ร.สิรินธร จ.สุรินทร์" 

ในการเดินทางมายังประเทศไทยอย่างเป็นทางการนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น **ตริตราภรณ์ช้างเผือก** ให้แก่เขาด้วย

## อ้างอิง

## ดูเพิ่ม
* ข้อกล่าวหาเรื่องมนุษย์คนแรกเหยียบดวงจันทร์เป็นเรื่องลวง

## แหล่งข้อมูลอื่น

* ประวัติ นีล อาร์มสตรอง จากเว็บนาซา


หมวดหมู่:นักบินอวกาศชาวอเมริกัน
หมวดหมู่:บุคลากรในองค์การนาซา
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:เสียชีวิตระหว่างการผ่าตัด
หมวดหมู่:ภารกิจอวกาศในปี พ.ศ. 2509
หมวดหมู่:ภารกิจอวกาศในปี พ.ศ. 2512
หมวดหมู่:ผู้ได้รับเครื่องราชอิสริยาภรณ์ ต.ช.
อำเภอพระสมุทรเจดีย์

**พระสมุทรเจดีย์** เป็นอำเภอหนึ่งในจังหวัดสมุทรปราการ ชื่อของอำเภอนี้ได้มาจากพระสมุทรเจดีย์ (พระเจดีย์กลางน้ำ) ซึ่งพระบาทสมเด็จพระพุทธเลิศหล้านภาลัยโปรดเกล้าฯ ให้สร้างขึ้นบนเกาะกลางแม่น้ำเจ้าพระยาเมื่อปี พ.ศ. 2370

บริเวณปากแม่น้ำเจ้าพระยาของอำเภอนี้ เป็นที่ตั้งของป้อมพระจุลจอมเกล้า สร้างขึ้นในปี พ.ศ. 2436 และได้ใช้เป็นที่มั่นในการรบกับเรือรบฝรั่งเศสในวิกฤตการณ์ ร.ศ. 112 (ในปีเดียวกัน) นอกจากนี้ในบริเวณใกล้เคียง ทางกองทัพเรือยังได้นำเรือรบหลวงแม่กลองซึ่งอนุรักษ์ไว้มาจัดแสดงด้วย

## ที่ตั้งและอาณาเขต
อำเภอพระสมุทรเจดีย์มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับเขตบางขุนเทียน เขตทุ่งครุ (กรุงเทพมหานคร) และอำเภอพระประแดง
* **ทิศตะวันออก** ติดต่อกับอำเภอเมืองสมุทรปราการ มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศใต้** จรดอ่าวไทย
* **ทิศตะวันตก** ติดต่อกับเขตบางขุนเทียน (กรุงเทพมหานคร) มีคลองขุนราชพินิจใจเป็นเส้นแบ่งเขต

## ประวัติ
[thumb|250px|[วัดสาขลา]]
[thumb|249x249px|[วัดพระสมุทรเจดีย์]]
ท้องที่อำเภอพระสมุทรเจดีย์เดิมเป็นส่วนหนึ่งของของอำเภอเมืองสมุทรปราการ เมื่อวันที่ 15 ธันวาคม พ.ศ. 2527 กระทรวงมหาดไทยได้แยกพื้นที่อำเภอเมืองสมุทรปราการทางฝั่งตะวันตกของแม่น้ำเจ้าพระยา ออกมาตั้งเป็น **กิ่งอำเภอพระสมุทรเจดีย์** การปกครองขึ้นกับอำเภอเมืองสมุทรปราการ จนกระทั่งเมื่อวันที่ 11 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น **อำเภอพระสมุทรเจดีย์** จนถึงปัจจุบัน โดยมีผลบังคับใช้เมื่อวันที่ 19 มิถุนายน ปีเดียวกัน
* วันที่ 1 มิถุนายน พ.ศ. 2490 ตั้งตำบลปากคลองบางปลากด แยกออกจากตำบลในคลองบางปลากด
*วันที่ 15 กรกฎาคม พ.ศ. 2522 ตั้งตำบลบ้านคลองสวน แยกออกจากตำบลนาเกลือ
*วันที่ 15 ธันวาคม พ.ศ. 2527 แยกพื้นที่ตำบลปากคลองบางปลากด ตำบลในคลองบางปลากด ตำบลแหลมฟ้าผ่า ตำบลนาเกลือ และตำบลบ้านคลองสวน อำเภอเมืองสมุทรปราการ มาตั้งเป็น **กิ่งอำเภอพระสมุทรเจดีย์** และกำหนดให้ขึ้นการปกครองกับอำเภอเมืองสมุทรปราการ
* วันที่ 19 กรกฎาคม พ.ศ. 2534 ยกฐานะจากกิ่งอำเภอพระสมุทรเจดีย์ อำเภอเมืองสมุทรปราการ เป็น **อำเภอพระสมุทรเจดีย์**
* วันที่ 18 กรกฎาคม พ.ศ. 2537 จัดตั้งสุขาภิบาลแหลมฟ้าผ่าในท้องที่บางส่วนของตำบลแหลมฟ้าผ่าและตำบลในคลองบางปลากด และจัดตั้งสุขาภิบาลพระสมุทรเจดีย์ในท้องที่ของตำบลปากคลองบางปลากด
* วันที่ 25 พฤษภาคม พ.ศ. 2542 ยกฐานะสุขาภิบาลแหลมฟ้าผ่าและสุขาภิบาลพระสมุทรเจดีย์เป็นเทศบาลตำบลแหลมฟ้าผ่าและเทศบาลตำบลพระสมุทรเจดีย์ตามลำดับ

## การแบ่งเขตการปกครอง
### การปกครองส่วนภูมิภาค
อำเภอพระสมุทรเจดีย์แบ่งพื้นที่การปกครองออกเป็น 5 ตำบล 42 หมู่บ้าน ได้แก่

### การปกครองส่วนท้องถิ่น
ท้องที่อำเภอพระสมุทรเจดีย์ประกอบด้วยองค์การปกครองส่วนท้องถิ่น 6 แห่ง ได้แก่
* **[[เทศบาลตำบลพระสมุทรเจดีย์]]** ครอบคลุมพื้นที่ตำบลปากคลองบางปลากดทั้งตำบล
* **[[เทศบาลตำบลแหลมฟ้าผ่า]]** ครอบคลุมพื้นที่ตำบลแหลมฟ้าผ่า (เฉพาะหมู่ที่ 1, 6 และบางส่วนของหมู่ที่ 2–4, 13) และตำบลในคลองบางปลากด (เฉพาะบางส่วนของหมู่ที่ 4, 7, 9)
* **องค์การบริหารส่วนตำบลนาเกลือ** ครอบคลุมพื้นที่ตำบลนาเกลือทั้งตำบล
* **องค์การบริหารส่วนตำบลบ้านคลองสวน** ครอบคลุมพื้นที่ตำบลบ้านคลองสวนทั้งตำบล
* **[[องค์การบริหารส่วนตำบลแหลมฟ้าผ่า]]** ครอบคลุมพื้นที่ตำบลแหลมฟ้าผ่า (เฉพาะหมู่ที่ 5, 7–12 และบางส่วนของหมู่ที่ 2–4, 13)
* **[[องค์การบริหารส่วนตำบลในคลองบางปลากด]]** ครอบคลุมพื้นที่ตำบลในคลองบางปลากด (เฉพาะหมู่ที่ 1–3, 5–6, 8, 10–13 และบางส่วนของหมู่ที่ 4, 7, 9)

## อ้างอิง


พระสมุทรเจดีย์
ธันวาคม

**ธันวาคม** เป็นเดือนที่ 12 และเดือนสุดท้ายของปี ตามปฏิทินกริกอเรียน และเป็นหนึ่งในเดือน 7 เดือนที่มี 31 วัน 

ตามหลักโหราศาสตร์ เดือนธันวาคมเริ่มต้นขึ้นเมื่อดวงอาทิตย์ยกเข้าสู่ราศีธนู และสิ้นสุดเมื่อยกเข้าสู่ราศีมกร แต่ในทางดาราศาสตร์ ต้นเดือนธันวาคมดวงอาทิตย์อยู่ในกลุ่มดาวคนแบกงู และไปอยู่ในกลุ่มดาวคนยิงธนูในปลายเดือน

เดือนธันวาคมในภาษาอังกฤษ *December* มาจากภาษาละติน *decem* เนื่องจากเป็นเดือนที่ 10 ในปฏิทินโรมันดั้งเดิมที่เริ่มต้นปีในเดือนมีนาคม. ประเทศไทยเริ่มใช้ชื่อเดือนธันวาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน
## วันพระราชสมภพ
* 23 ธันวาคม – 
** พ.ศ. 2476 (ค.ศ. 1933) – สมเด็จพระจักรพรรดิอะกิฮิโตะ 
** พ.ศ. 2486 (ค.ศ. 1943) – สมเด็จพระราชินีซิลเวียแห่งสวีเดน

## วันสำคัญ
* 1 ธันวาคม – วันเอดส์โลก
* 5 ธันวาคม – วันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก และวันพัฒนาชุมชน
* 7 ธันวาคม – วันคล้ายวันประสูติสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
* 10 ธันวาคม – วันรัฐธรรมนูญ
* 11 ธันวาคม – วันสมเด็จกรมพระปรมานุชิตชิโนรส
* 16 ธันวาคม – วันกีฬาแห่งชาติ
* 25 ธันวาคม – คริสต์มาส
* 26 ธันวาคม – วันคุ้มครองสัตว์ป่าแห่งชาติ
* 28 ธันวาคม – วันสมเด็จพระเจ้าตากสินมหาราช
* 31 ธันวาคม – วันสิ้นปี

## ดูเพิ่ม
* จดหมายเหตุเดือนธันวาคม

## แหล่งข้อมูลอื่น


*12
เจมส์ กอสลิง

thumb|right|150px|เจมส์ กอสลิง
**เจมส์ กอสลิง** () เกิดเมื่อ 19 พฤษภาคม ค.ศ. 1955 ผู้ให้กำเนิดภาษาจาวา ของบริษัท ซัน ไมโครซิสเต็มส์ ปัจจุบันดำรงตำแหน่ง ประธานกรรมการเทคโนโลยี (Chief Technology Officer) ของแผนก Sun's Developer Products group

หมวดหมู่:นักวิทยาการคอมพิวเตอร์
หมวดหมู่:ชาวอเมริกันเชื้อสายแคนาดา
ระบบย่อยอาหาร

thumb|right
**ระบบทางเดินอาหาร ** () ระบบทางเดินอาหาร อาจเรียกอีกอย่างว่าระบบย่อยอาหาร (**digestive tract**) ระบบอวัยวะนี้มีเฉพาะในสัตว์หลายเซลล์ (multicellular animals) ที่ต้องกินอาหารและย่อยอาหาร เพื่อรับสารอาหารและพลังงานและขับถ่ายของเสียออกไป

## กายวิภาคพื้นฐาน
### ทางเดินอาหาร
thumb
ในมนุษย์ที่โตเต็มที่จะมีระบบทางเดินอาหาร ยาวประมาณ 7 เมตรครึ่ง หรือ  25 ฟุต ซึ่งประกอบด้วยส่วนต่างๆ ดังนี้

* ปาก (Mouth) ในช่องปากมีอวัยวะดังนี้
** ต่อมน้ำลาย (salivary glands) 
** เยื้อเมือกช่องปาก (mucosa)
** ฟัน (teeth)
** ลิ้น(tongue)
* คอหอย (Pharynx)
* หลอดอาหาร (Esophagus) และ ปากกระเพาะ (cardia)
* กระเพาะอาหาร (Stomach) ประกอบด้วย
** ปากกระเพาะ (cardiac)
** กระพุ้งกระเพาะอาหาร (fundus)
** กระเพาะส่วนปลาย (antrum, pylorus) 
** หูรูดกระเพาะส่วนปลาย (pyloric sphincter)
* ลำไส้ (intestine หรือ Bowel) :
** ลำไส้เล็ก (small intestine) มีสามส่วนดังนี้:
*** ลำไส้เล็กส่วนต้น (duodenum)
*** ลำไส้เล็กส่วนกลาง (jejunum)
*** ลำไส้เล็กส่วนปลาย (ileum)
** ลำไส้ใหญ่ (large intestine) มีสามส่วนดังนี้:
*** กระพุ้งไส้ใหญ่ หรือ ซีกัม (cecum) (เป็นที่อยู่ของ ไส้ติ่ง (vermiform appendix))
*** ไส้ใหญ่ (colon) ประกอบด้วย
**** ไส้ใหญ่ส่วนขึ้น (ascending colon) 
**** ไส้ใหญ่ส่วนขวาง (transverse colon) 
**** ไส้ใหญ่ส่วนลง (descending colon) 
**** ไส้ใหญ่ส่วนคด (sigmoid flexure)
*** ไส้ตรง (rectum)
* ทวารหนัก (anus)

### อวัยวะที่เกี่ยวข้อง
ตับ (liver) ปล่อย น้ำดี (bile) เข้าไปในลำไส้เล็กโดยระบบน้ำดี (biliary system) และไปเก็บที่ถุงน้ำดี (gallbladder) ตับอ่อน (pancreas) จะปล่อยของเหลวไอซอสโมติก (isosmotic fluid) ซึ่งประกอบด้วยไบคาร์บอเนต (bicarbonate) และเอ็นไซม์หลายชนิด เช่น
# ทริปซิน (trypsin)
# ไคโมทริปซิน (chymotrypsin) 
# ไลเปส (lipase) 
# คาร์บอกซี่เปปซิเดส (carboxypeptidase)
# แพนคลิเอติก อะไมเลส (amylase)
# นิวเคลส (nuclase enzymes)

## อ้างอิง
* National Institute of Diabetes and Digestive and Kidney Diseases, National Institutes of Health.
* Coico, R., Sunshine, G., and Benjamini, E. (2003) "Immunology: A short Course 5th ed." Pgs 11-12.

## แหล่งข้อมูลอื่น
* Anatomy atlas of the Digestive System

ทางเดินอาหาร
พืช

**พืช** เป็นสิ่งมีชีวิตกลุ่มใหญ่ประเภทหนึ่งอยู่ในอาณาจักรพืช (Kingdom Plantae) ประกอบด้วย ไม้ยืนต้น ไม้ดอก พืชล้มลุก และเฟิร์น พบได้ทั้งบนบกและในน้ำ เป็นสิ่งมีชีวิตที่เนื้อเยื่อส่วนใหญ่ประกอบด้วยหลายเซลล์ นิวเคลียสมีผนังเซลล์ ห่อหุ้ม เคลื่อนที่ไม่ได้ ได้แค่เอียงตัว จะสามารถพบเห็นได้ชัดเจน เมื่อมีแดดส่อง พืชจะเอียงตัวไปที่แดด ไม่มีอวัยวะเกี่ยวกับความรู้สึก มีคลอโรฟิลล์ซึ่งเป็นสารสีเขียว ช่วยในการสังเคราะห์และเจริญเติบโต นอกจากนี้ยังมีลักษณะพิเศษที่ต่างไปจากสิ่งมีชีวิตชนิดอื่นก็คือการสังเคราะห์ด้วยแสง แต่มีพืชจำพวกปรสิตกว่าประมาณ 300 ชนิดที่ไม่สังเคราะห์ด้วยแสงเอง แต่เกาะดูดอาหารจากพืชชนิดอื่น

## นิยาม
อริสโตเติลแบ่งสิ่งมีชีวิตออกเป็นพืช (โดยทั่วไปไม่เคลื่อนไหว) และสัตว์ (ซึ่งเคลื่อนไหวบ่อยครั้งและหาอาหารกิน) ในระบบของลินเนียสแบ่งเป็นอาณาจักร Vegetabilia (ภายหลังเป็น Metaphyta หรือ Plantae) และ สัตว์ (Metazoa) ตั้งแต่นั้นมาพืชได้มีรากฐานที่ชัดเจนทำให้หลาย ๆ กลุ่มที่ไม่เกี่ยวข้องอย่างฟังไจและกลุ่มของสาหร่ายสีเขียวหลาย ๆ กลุ่มถูกย้ายไปอาณาจักรใหม่ อย่างไรก็ตามบ่อยครั้งที่ยังคงมีการพิจารณาในหลายๆบริบทขึ้นอยู่กับวิธีการและความนิยม

เมื่อชื่อ Plantae หรือพืชเกี่ยวข้องกับลักษณะเฉพาะในอนุกรมวิธาน ทั่วไปมันจะอ้างถึง 1 ใน 3 กลุ่ม ก็คือ:
* พืชชั้นสูง หรือที่รู้จักกันในชื่อ Embryophyta หรือ Metaphyta 
* **พืชสีเขียว** - หรือที่รู้จักกันในชื่อ **Viridiplantae**, **Viridiphyta**  หรือ **Chlorobionta** - ประกอบไปด้วย Embryophyte ที่เหลือ, Charophyta (stonewort โบราณ) , และ Chlorophyta (สาหร่ายสีเขียว เช่น sea lettuce) 
* Archaeplastida - หรือที่รู้จักกันในชื่อพืช (Plantae) *[[sensu lato]]*, Plastida หรือ Primoplantae - ประกอบด้วยพืชสีเขียวที่เหลือ, อย่าง Rhodophyta (สาหร่ายสีแดง) และ Glaucophyta (สาหร่าย glaucophyte) กลุ่มของพืชที่กว้างที่สุดนี้ประกอบไปด้วยยูแคริโอตจำนวนมากที่รับเอาคลอโรพลาสต์มาโดยการดูดกลืนสาหร่ายสีเขียวแกมน้ำเงินเมื่อหลายล้านปีมาแล้ว

สิ่งที่สามารถสังเคราะห์แสงได้เรามักเรียกว่าพืชได้อย่างไม่เป็นทางการ แต่เมื่อเราพิจารณาทางอนุกรมวิธานแล้วมันอาจไม่ใช่แม้กระทั่งญาติใกล้ชิดของพืชเลยก็ได้ มีพืชราวๆ 375,000 ชนิดและทุกปีมีการค้นพบและจัดจำแนกใหม่ๆโดยนักวิทยาศาสตร์

## ความหลากหลาย

ประมาณ 350,000 สปีชีส์ของพืชที่ถูกกะประมาณว่ายังมีชีวิตอยู่ในขณะนี้ แบ่งออกเป็นพืชมีเมล็ด, พืชไม่มีท่อลำเลียง, เฟิร์น และพืชใกล้เคียงเฟิร์น ในปีพ.ศ. 2547 มีการระบุไปแล้ว 287,655 ชนิด เป็นพืชมีดอก 258,650 ชนิด, เป็นพืชไม่มีท่อลำเลียง 16,000 ชนิด,เป็นเฟิร์น 11,000 ชนิดและเป็นสาหร่ายสีเขียว 8,000 ชนิด

### วิวัฒนาการชาติพันธุ์

## ดูเพิ่ม
* พฤกษศาสตร์
## อ้างอิง

## แหล่งข้อมูลอื่น


หมวดหมู่:อาณาจักร (ชีววิทยา)
หมวดหมู่:พฤกษศาสตร์
สรีรวิทยา

**สรีรวิทยา** () เป็นศาสตร์ที่ศึกษาเกี่ยวกับหน้าที่และระบบการทำงานในสิ่งมีชีวิต ถือเป็นสาขาย่อยของชีววิทยา สรีรวิทยามุ่งเน้นที่สิ่งมีชีวิต ระบบอวัยวะ อวัยวะหนึ่ง เซลล์ และโมเลกุลชีวภาพว่าทำหน้าที่ทางเคมีและกายภาพในสิ่งมีชีวิตอย่างไร ตามรายงานจากชั้นของสิ่งมีชีวิต สาขานี้สามารถแบ่งออกได้เป็นสรีรวิทยาด้านเภสัช, สัตว์, พืช, เซลล์ และการเปรียบเทียบ

สาขาสรีรวิทยาของสัตว์นั้นหมายรวมถึงเครื่องมือและวิธีการศึกษาสรีรวิทยาของมนุษย์ซึ่งนำมาใช้ศึกษาในสัตว์ด้วย สาขาสรีรวิทยาของพืชก็สามารถใช้วิธีการศึกษาเช่นเดียวกับสัตว์และมนุษย์ด้วยเช่นกัน

สาขาวิชาอื่น ๆ ที่ถือกำเนิดจากการศึกษาวิจัยทางสรีรวิทยา ได้แก่ ชีวเคมี ชีวฟิสิกส์ ชีวกลศาสตร์ และเภสัชวิทยา

## ประวัติศาสตร์

## เนื้อหาของสรีรวิทยา

### มนุษย์และสัตว์

สรีรวิทยาของมนุษย์เป็นสาขาวิชาที่ซับซ้อนที่สุดในสรีรวิทยา สาขานี้แบ่งย่อยออกเป็นสาขาต่าง ๆ ซึ่งมีความสอดคล้องกัน สัตว์หลายชนิดมีกายวิภาคคล้ายกับมนุษย์ จึงมีการศึกษาในสาขาเหล่านี้ด้วยเช่นกัน

* สรีรวิทยากล้ามเนื้อ ศึกษาการทำงานของกล้ามเนื้อ
* ประสาทสรีรวิทยา ศึกษาสรีรวิทยาของสมองและเส้นประสาท
* สรีรวิทยาของเซลล์ ศึกษาการทำงานของส่วนต่าง ๆ ของเซลล์
* สรีรวิทยาของเยื่อหุ้มเซลล์ ศึกษาการแลกเปลี่ยนสารผ่านทางเยื่อหุ้มเซลล์
* วิทยาต่อมไร้ท่อ ศึกษาการทำงานของฮอร์โมนที่หลั่งออกมาจากต่อมไร้ท่อ

## อ้างอิง

## แหล่งข้อมูลอื่น
* 
* physiologyINFO.org – public information site sponsored by the American Physiological Society
พาร์เซก

**พาร์เซก** (; มาจาก **par**allax of one arc**sec**ond ตัวย่อ: pc) เป็นหน่วยวัดระยะทางทางดาราศาสตร์ มีค่าเท่ากับความสูงของสามเหลี่ยมมุมฉากที่มีเส้นฐานยาว 1 หน่วยดาราศาสตร์และมีมุมยอด 1 พิลิปดา หรือเท่ากับ  หรือ 206,265 หน่วยดาราศาสตร์ เทียบเป็นระยะทางได้ 3.2616 ปีแสง (3.26 ปีแสง) เท่ากับระยะทาง 31 ล้านล้านกิโลเมตร ค่าพาร์เซกเป็นค่าที่นักดาราศาสตร์ใช้วัดระยะทางภายในดาราจักร การวัดระยะจากโลกถึงดาวฤกษ์ เรียกว่าการวัดพารัลแลกซ์ดาวฤกษ์ ดาวพร็อกซิมาคนครึ่งม้าเป็นดาวฤกษ์ที่อยู่ใกล้กับระบบสุริยะของเรามากที่สุด โดยอยู่ห่างจากดวงอาทิตย์ไปประมาณ 1.3 พาร์เซก หรือราว 4.2 ปีแสง ดวงดาวส่วนใหญ่ที่มองเห็นได้ด้วยตาเปล่า ล้วนอยู่ห่างจากดวงอาทิตย์ไม่เกิน 500 พาร์เซก

พารัลแลกซ์ คือ ปรากฏการณ์ที่ผู้สังเกตมองจาก 2 จุด แล้วเห็นตำแหน่งของวัตถุเปลี่ยนไปเมื่อเทียบกับวัตถุอ้างอิง ทดลองได้โดยใช้มือถือวัตถุยื่นไปข้างหน้า แล้วสังเกตวัตถุดังกล่าวด้วยตาซ้าย และขวาจะสังเกตเห็นตำแหน่งของวัตถุเปลี่ยนไปหรือไม่

## การคำนวณค่าพาร์เซก
ตามคำนิยามในปี ค.ศ. 2015 1 หน่วยดาราศาสตร์ของความยาวเส้นรองรับมุม 1 พิลิปดา (หรือ 1 อาร์กวินาที) ณ ใจกลางวงกลมที่มีรัศมี 1 พาร์เซก โดยการแปลงหน่วยองศาหน่วยนาทีหน่วยวินาทีไปเป็นเรเดียน

:\frac{1 \mbox{ pc}}{1 \mbox{ au}} = \frac{180 \times 60 \times 60}{\pi} และ
:1 \mbox{ au} = 149\,597\,870\,700 \mbox{ m}  (คำนิยามของหน่วยดาราศาสตร์ ในปี ค.ศ. 2012)

ดังนั้น

:\pi \mbox{ pc} = 180 \times 60 \times 60 \mbox{ au} = 180 \times 60 \times 60 \times 149\,597\,870\,700 = 96\,939\,420\,213\,600\,000 \mbox{ m} (ตามคำนิยามในปี ค.ศ. 2015)

ดังนั้น

:1 \mbox{ pc} = \frac{96\,939\,420\,213\,600\,000}{\pi} = 30\,856\,775\,814\,913\,673 \mbox{ m} (ไปยังเมตรที่ใกล้เคียงที่สุด)

ประมาณว่า

400px|thumb|Diagram of parsec

ในภาพข้างบน (ไม่ตามสเกล) **S** คือดวงอาทิตย์ และ **E** คือโลก ณ จุดหนึ่งของวงโคจร ทำให้ระยะทาง **ES** เท่ากับ 1 หน่วยดาราศาสตร์ (au) มุม **SDE** คือ 1 พิลิปดา ( ขององศา) ดังนั้น ตามคำอธิบาย **D** คือจุดในอวกาศที่มีระยะทาง 1 พาร์เซกจากดวงอาทิตย์ ถ้าคำนวณผ่านตรีโกณมิติ ระยะทาง **SD** จะคำนวณแบบนี้:

:\mathrm{SD} = \frac{\mathrm{ES} }{\tan 1* }</math>

:<math>\mathrm{SD} \approx \frac{\mathrm{ES} }{1 *} = \frac{1 \, \mbox{au} }{\frac{1}{60 \times 60} \times \frac{\pi}{180}} = \frac{648\,000}{\pi} \, \mbox{au} \approx 206\,264.81 \mbox{ au} 

เพราะหน่วยดาราศาสตร์มีความยาว  จึงคำนวณเป็นแบบนี้:

ดังนั้น ถ้า 1 ly ≈  เมตร แล้ว  ≈ 

ตามวิธีทางคณิตศาสตร์ เพื่อคำนวณระยะทางที่มีหน่วยเชิงมุมจากเครื่องมีอในหน่วยพิลิปดา สูตรจะเป็นไปตามนี้:

\text{distance}_\text{star} = \frac {\text{distance}_\text{earth-sun}}{\tan{\frac{\theta}{3600}}}

โดย θ เป็นค่ามุมในหน่วยพิลิปดา ระยะทางระหว่างโลก-ดวงอาทิตย์ มีค่าคงที่ ( หรือ  ly) การคำนวณระยะทางดาว จะใช้หน่ายเดียวกันกับระยะทางโลก-ดวงอาทิตย์ (ป.ล. ถ้าระยะทางโลก-ดวงอาทิตย์ =  หน่วยของระยะทางดาว คือ หน่วยดาราศาสตร์; ถ้าระยะทางโลก-ดวงอาทิตย์ =   ly หน่วยของระยะทางดาว คือ ปีแสง)

## อ้างอิง

หมวดหมู่:หน่วยความยาว
หมวดหมู่:มาตรดาราศาสตร์
หมวดหมู่:หน่วยวัดในดาราศาสตร์
มหาสมุทรอินเดีย

[thumb|upright=1.4|มหาสมุทรอินเดียตามรายงานจาก''[เดอะเวิลด์แฟกต์บุ๊ก*ของ[[ซีไอเอ]] (พื้นที่สีน้ำเงิน) และบริเวณที่องค์การอุทกศาสตร์ระหว่างประเทศ (ไอเอชโอ) รายงาน (ขอบสีดำ - ไม่รวมพื้นที่น้ำชายฝั่ง)]]
*'มหาสมุทรอินเดีย** เป็นผืนน้ำที่มีขนาดกว้างใหญ่เป็นอันดับ 3 ของโลก กินพื้นที่ประมาณ  หรือประมาณ 19.8% ของพื้นน้ำบนโลก ทางเหนือติดกับตอนใต้ของ[[ทวีปเอเชีย]] ([[อนุทวีปอินเดีย]]) ทางตะวันตกติดกับ[[คาบสมุทรอาหรับ]]และ[[ทวีปแอฟริกา]] ทางตะวันออกติดกับ[[เอเชียตะวันออกเฉียงใต้]]แถบ[[ทะเลอันดามัน]] และ[[ประเทศออสเตรเลีย]] ทางใต้ติดกับ[[มหาสมุทรใต้]] แยกจาก[[มหาสมุทรแอตแลนติก]]ที่บริเวณตอนใต้ของทวีปแอฟริกาบน[[เส้นเมริเดียน]] 20° ตะวันออก และแยกจาก[[มหาสมุทรแปซิฟิก]]ที่เส้นเมริเดียน 147° ตะวันออก 

ตอนเหนือสุดของมหาสมุทรอินเดียอยู่ใน[[อ่าวเปอร์เซีย]] ที่บริเวณ[[ละติจูด]] 30° เหนือ มหาสมุทรมีความกว้างมากที่สุดอยู่ระหว่างจุดใต้สุดของแอฟริกาและออสเตรเลีย ด้วยระยะทางเกือบ 10,000 กิโลเมตร มีพื้นน้ำ 70,560,000 ตารางกิโลเมตร รวม[[ทะเลแดง]]และอ่าวเปอร์เซีย แต่ไม่รวมมหาสมุทรใต้หรือ 19.5% ของมหาสมุทรโลก มหาสมุทรอินเดียมีปริมาตรประมาณ 264,000,000 [[ลูกบาศก์กิโลเมตร]] หรือ 19.8% ของปริมาณมหาสมุทรโลก มีความลึกเฉลี่ย 3,741 เมตร และมีความลึกสูงสุด 7,906 เมตร

== ประเทศและดินแดน ==
ริมขอบของมหาสมุทรมี[[เกาะ]]เล็กๆจำนวนมาก ประเทศที่เป็นเกาะในมหาสมุทรอินเดีย ได้แก่ [[ประเทศมาดากัสการ์|มาดากัสการ์]] (เดิมเป็นสาธารณรัฐมาลากาซี) ซึ่งเป็น [[รายชื่อเกาะเรียงตามขนาด|เกาะที่มีขนาดใหญ่ที่สุดเป็นอันดับ 4 ของโลก]] รวมทั้ง[[ประเทศคอโมโรส|คอโมโรส]], [[ประเทศเซเชลส์|เซเชลส์]], [[ประเทศมัลดีฟส์|มัลดีฟส์]], [[มอริเชียส]] และ[[ประเทศศรีลังกา|ศรีลังกา]]รวมทั้งหมู่เกาะของ[[ประเทศอินโดนีเซีย]] และ[[ประเทศติมอร์-เลสเต]]ทางฝั่งตะวันออกของ[[เกาะติมอร์]] มหาสมุทรอินเดียมีความสำคัญในฐานะเส้นทางผ่านระหว่างเอเชียและแอฟริกา ในอดีตจึงมีข้อพิพาทบ่อยครั้ง แต่เนื่องจากมหาสมุทรมีขนาดใหญ่ ไม่มีประเทศใดที่สามารถครอบครองได้จนกระทั่งต้นทศวรรษ 1800 เมื่อ[[สหราชอาณาจักร]]เข้าควบคุมพื้นที่ส่วนใหญ่ที่อยู่รอบ ๆ

รายชื่อประเทศและดินแดน '' (ตัวเอียง) '' กับแนวชายฝั่งมหาสมุทรอินเดีย (รวมทั้งทะเลแดงและอ่าวเปอร์เซีย) วนตามเข็มนาฬิกา ได้แก่

**แอฟริกา**

* 
* 
* 
* **' (ฝรั่งเศส)
*  (มายอต และ เรอูนียง)
* 
* 
* 
* 
* 
* 
* 
* 
* 
* 

**เอเชีย**

* 
* 
* 
* 
* 
* 
* 
* 
* 
* 
* 
* 
* 
* 
* **' (ฐานทัพใน[[ดีเอโกการ์ซีอา]]ยังคงอยู่ภายใต้การควบคุมของอังกฤษและอเมริกา)
* 
* 
* 
* 
* 
* 
* 
* **' (ออสเตรเลีย)
* **' (ออสเตรเลีย)
* 


**ออสตราเลเซีย**
*  ''[[หมู่เกาะแอชมอร์และคาร์เทียร์]]'' (ออสเตรเลีย)
* 
* 

**มหาสมุทรอินเดียตอนใต้**
*  ''[[เกาะเฮิร์ดและหมู่เกาะแมกดอนัลด์]]'' (ออสเตรเลีย)
* **' (ฝรั่งเศส)
*   *[[Prince Edward Islands|หมู่เกาะปรินซ์เอ็ดเวิร์ด]]* (แอฟริกาใต้)

## อ้างอิง

### ข้อมูล

* 
* 

## แหล่งข้อมูลอื่น

* 
* 
* 

อินเดีย
หมวดหมู่:มหาสมุทรอินเดีย
วิศวกรรมซอฟต์แวร์ใช้คอมพิวเตอร์ช่วย

**วิศวกรรมซอฟต์แวร์ใช้คอมพิวเตอร์ช่วย** () หรือ **เคส** เป็นการใช้ซอฟต์แวร์ในการออกแบบและพัฒนาซอฟต์แวร์ตัวอื่น ๆ เครื่องมือในการสร้างซอฟต์แวร์นี้จะเรียกว่า **CASE Tool**

CASE Tool แบ่งออกเป็น 2 ชนิด
# Upper CASE – มักจะถูกใช้ในขั้นตอนการพัฒนาในช่วงแรก ๆ เช่น การเก็บความต้องการ, การออกแบบ
# Lower CASE – มักถูกใช้ในขั้นตอนช่วงหลัง เช่น การเขียนโปรแกรม, การตรวจสอบความถูกต้อง

## อ้างอิง
* Case Analyst WorkBenches : A Detailed Product Evaluation" Volume 1 pp 229-242 by Evans R. Rock

## ดูเพิ่ม
* วิศวกรรมซอฟต์แวร์
* CASE Tools 
* CASE tool index 
* UML CASE tools
* Agile CASE Tool

หมวดหมู่:ซอฟต์แวร์
หมวดหมู่:การพัฒนาซอฟต์แวร์
ประเทศอาร์มีเนีย

**อาร์มีเนีย** หรือ **อาร์เมเนีย** (, ;   *ฮายาสตาน*) หรือชื่อทางการคือ **สาธารณรัฐอาร์มีเนีย** (; ) เป็นประเทศที่ไม่มีทางออกสู่ทะเลทางใต้ของเทือกเขาคอเคซัส มีอาณาเขตติดต่อกับตุรกีทางทิศตะวันตก ติดต่อกับจอร์เจียทางทิศเหนือ ติดต่อกับอาเซอร์ไบจานทางทิศตะวันออก และทางทิศใต้ติดต่อกับอิหร่านและรัฐปกครองตนเองนาคีเชวาน (เป็นดินแดนส่วนแยกของอาเซอร์ไบจาน) อาร์มีเนียเป็นรัฐสมาชิกของสภายุโรปและเครือรัฐเอกราช อาร์มีเนียเคยเป็นส่วนหนึ่งของสหภาพโซเวียต

## ประวัติศาสตร์
[thumb|left|200px|แผนที่สมัย[ราชอาณาจักรอาร์มีเนีย ]]
ราชอาณาจักรอาร์มีเนีย เข้ายึดครองซีเรียและทางตะวันออกของจักรวรรดิออตโตมัน และเป็นส่วนหนึ่งของรัสเซียจนประกาศเอกราชในปี ค.ศ. 1918 จากนั้นกองทัพแดง ของสหภาพโซเวียต ได้ยึดครองเป็นรัฐส่วนหนึ่งของสหภาพโซเวียตภายใต้ชื่อสาธารณรัฐสังคมนิยมโซเวียตอาร์มีเนีย และเอกราชเมื่อ ค.ศ. 1991

## การเมือง
ระบบการเมืองของอาร์มีเนียเป็นสาธารณรัฐประชาธิปไตย มีประธานาธิบดีเป็นประมุข

**สถาบันทางการเมือง** 
; ฝ่ายนิติบัญญัติ : เป็นระบบสภาเดียว คือ สภาแห่งชาติ มีการเลือกตั้งสมาชิกรัฐสภาทุก ๆ 4 ปี มี 131 ที่นั่ง โดยแบ่งเป็นแบบเขตเดียวคนเดียว (one-mandate electoral districts) จำนวน 75 ที่นั่ง และแบบบัญชีรายชื่อ (party lists) จำนวน 56 ที่นั่ง

; ฝ่ายบริหาร  :  
# ประธานาธิบดี เป็นประมุข อยู่ในตำแหน่งวาระละ 5 ปี ประธานาธิบดีคนเดียวกันจะดำรงตำแหน่งได้ไม่เกิน 2 วาระ มีอำนาจในการบริหารประเทศและแต่งตั้งนายกรัฐมนตรีและคณะรัฐมนตรีจำนวน 25 คน ตามที่นายกรัฐมนตรีเสนอ
# นายกรัฐมนตรี เป็นหัวหน้ารัฐบาล ซึ่งประธานาธิบดีจะเป็นผู้เสนอชื่อนายกรัฐมนตรีต่อรัฐสภา และนายกรัฐมนตรีจะเป็นผู้เสนอชื่อคณะรัฐมนตรีต่อประธานาธิบดี โดยคณะรัฐมนตรีประกอบด้วยรัฐมนตรี 25 คน (21 กระทรวง)

; ฝ่ายตุลาการ : ศาลฎีกา (9 คน) ศาลรัฐธรรมนูญ (9 คน)

## การแบ่งเขตการปกครอง
อาร์มีเนียแบ่งเขตการปกครองออกเป็น 11 จังหวัด ( *marz*, พหูพจน์  *marzer*) ได้แก่

## ภูมิศาสตร์
thumb|left|ภูมิประเทศอาร์มีเนีย
ประเทศอาร์มีเนียเป็นประเทศที่ไม่มีทางออกสู่ทะเล ตั้งอยู่ทางใต้ของเทือกเขาคอเคซัสและอยู่ระหว่างทะเลดำกับทะเลแคสเปียน โดยทางเหนือติดกับประเทศจอร์เจียและอาเซอร์ไบจาน ทางใต้ติดกับประเทศอิหร่านและตุรกี

อาร์เมเนียเป็นประเทศที่มีภูมิประเทศเป็นภูเขาเกือบทั้งหมด ตั้งอยู่ในที่ราบสูงอาร์เมเนีย (Armenian Highlands) ซึ่งมีพื้นที่ทั้งหมดประมาณ 400,000 ตารางกิโลเมตร ความสูงเฉลี่ยอยู่ระหว่าง 1,000-2,000 เมตร 
## เศรษฐกิจ

**อุตสาหกรรม** อุตสาหกรรมเพชรเจียระไน อิเล็กทรอนิกส์ เครื่องจักร อาหารสำเร็จรูป 

**ทรัพยากรธรรมชาติ** ทองแดง อะลูมิเนียม 

**ตลาดนำเข้าที่สำคัญ** รัสเซีย เบลเยียม สหรัฐ อิสราเอล อิหร่าน 

**ตลาดส่งออกที่สำคัญ** เบลเยี่ยม สหราชอาณาจักร อิสราเอล รัสเซีย อิหร่าน 

**สินค้านำเข้าที่สำคัญ** ก๊าซธรรมชาติ ยาสูบ อาหาร เพชร ปิโตรเลียม 

**สินค้าออกที่สำคัญ** เพชร แร่ธาตุ อาหาร พลังงาน (2547)

## ประชากร

## วัฒนธรรม
thumb|200px|left|ละครอาร์มีเนีย

## หมายเหตุ

## ข้อมูล

## อ้างอิง

## แหล่งข้อมูลอื่น

* Electronic Government of Armenia
* The Armenian Church 
* Hayastan All Armenian Fund
* 
* Armenia. *[[The World Factbook]]*. Central Intelligence Agency.
* 
* Armenia profile from the BBC News
* 
* Key Development Forecasts for Armenia from International Futures
* Armeniapedia.org


อาร์มีเนีย
อ
หมวดหมู่:รัฐและดินแดนที่ก่อตั้งในปี พ.ศ. 2534
หมวดหมู่:รัฐในอดีตสหภาพโซเวียต
อ
ลิตร

[thumb|upright|แก้วเบียร์หนึ่งลิตร () ในงาน[อ็อกโทเบอร์เฟสต์ที่ประเทศเยอรมนีใน ค.ศ. 2006]]

**ลิตร** (; สัญลักษณ์เอสไอ คือ **L** และ **l** สัญลักษณ์อื่น: **ℓ**) เป็นหน่วยเมตริกของปริมาตร ซึ่งมีค่าเท่ากับ 1 ลูกบาศก์เดซิเมตร (dm3), 1000 ลูกบาศก์เซนติเมตร (ซม.3) หรือ 0.001 ลูกบาศก์เมตร (ม.3) ลูกบาศก์เดซิเมตร (หรือลิตร) มีปริมาตร  (ดูภาพ) จึงมีค่าเท่ากับหนึ่งในพันลูกบาศก์เมตร

ระบบเมตริกฝรั่งเศสดั้งเดิมใช้ลิตรเป็นหน่วยฐาน คำว่า *litre* มาจากหน่วยฝรั่งเศสเก่าที่มีชื่อว่า *[[Units of measurement in France before the French Revolution#Volume – Dry measures|litron]]* ซึ่งมาจากกรีกไบแซนไทน์—โดยเป็นหน่วยน้ำหนัก ไม่ใช่ปริมาตร และมีค่าประมาณ 0.831 ลิตร หน่วยลิตรยังใช้ในระบบเมตริกหลายรูปแบบ และยอมรับใช้ในหน่วยฐานเอสไอ ถึงแม้ว่าจะไม่ใช่หน่วยฐานเอสไอก็ตาม (หน่วยเอสไอของมวลคือลูกบาศก์เมตร (ม.3) สำนักงานชั่งตวงวัดระหว่างประเทศใช้วิธีการสะกดเป็น "litre" ซึ่งเป็นคำที่ใช้ในประเทศที่พูดภาษาอังกฤษ ส่วนรูปสะกด "liter" มักใช้ในภาษาอังกฤษแบบอเมริกัน

น้ำเหลวหนึ่งลิตรมีมวลเกือบเท่ากับหนึ่งกิโลกรัม เพราะเดิมมีการนิยามใน ค.ศ. 1795 ว่า กิโลกรัมเป็นมวลน้ำหนึ่งลูกบาศก์เดซิเมตร ณ อุณหภูมิที่น้ำแข็งละลาย () การนิยามเมตรและกิโลกรัมใหม่ในภายหลังทำให้ความสัมพันธ์นี้ถูกยกเลิกไป
## หมายเหตุ

## อ้างอิง

## บรรณานุกรม
* 
* Bureau International des Poids et Mesures. (2006). "The International System of Units (SI)" (on-line browser):
**Table 6 (Non-SI units accepted for use with the International System). Retrieved 2008-08-24
* 
* National Institute of Standards and Technology. (December 2003). ''The NIST Reference on Constants, Units, and Uncertainty: International System of Units (SI)'' (web site):
** ''Note on SI units''. Retrieved 2008-08-24.
** ''Recommending uppercase letter L''. Retrieved 2008-08-24.
* Taylor, B.N. and Thompson, A. (Eds.). (2008a). ''The International System of Units (SI)'' . United States version of the English text of the eighth edition (2006) of the International Bureau of Weights and Measures publication *Le Système International d' Unités (SI)* (Special Publication 330). Gaithersburg, MD: National Institute of Standards and Technology. Retrieved 2008-08-18.
* Taylor, B.N. and Thompson, A. (2008b). ''Guide for the Use of the International System of Units'' (Special Publication 811). Gaithersburg, MD: National Institute of Standards and Technology. Retrieved 2008-08-23.
* Turner, J. (Deputy Director of the National Institute of Standards and Technology). (16 May 2008)."Interpretation of the International System of Units (the Metric System of Measurement) for the United States". *Federal Register* Vol. 73, No. 96, p.&nbsp;28432-3.
* UK National Physical Laboratory. Non-SI Units

หมวดหมู่:หน่วยปริมาตร